اجماعی غلطی
Na ho saknay ki wajah aap ki nazar mein kya ho sakti hai? Meri nazar mein sirif dow sooratein ho saki hein: aik tow ye ke ummat-e-Muhammadi insanon ki bajaye farishton ki kisi jamaat ka naam ho, ya phir ye ke khuda/rasool ki koi sanad ho ke aisa kabhi nahi ho ga. In donon mein se mere ilm ki hud tak koi bhi baat nahi hai. Doosri baat ye ke kya ummat waqai mein muttafiq hai? Tareekh se pata chalta hai ke ummat mein deen ke muamlay mein hamesha se ikhtalafat rahe hein. Aur ye ikhtalafat koi chhotay ikhtalafat bhi nahi hein. Khuda ki zaat- o-sifaat se le kar, tawheed, risalat, nabuwat, maqasid-e-deen, Quran, sunnah, hadees, ihkamat, itlaqatat – aap ko hur daur ke baday baday ulema mein iss tarah ke ikhtalafat ki aik lambi fehrist mil sakti hai. Durust tareeqa sirif ye hai ke hum kisi bhi baat ko jazbat se oopar uth ke parkhein aur dalail ki bina pe radd ya qubool karein. Iss ke siwa meri nazar mein hamare paas aur koi rasta nahi hai.
@FM20 The riwayah you mentioned appears in Tirmidhi and is graded as da’eef. https://muflihun.com/tirmidhi/33/2167 Please also see this discussion. Discussion 1093